

**H O T Ă R Â R E**

**privind modificarea** **și completarea Hotărârii Consiliului Judeţean Cluj nr. 149/2021 pentru aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 259 din 20.12.2023 privind modificarea și completarea Hotărârii Consiliului Judeţean Cluj nr. 149/2021 pentru aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj, propus de Preşedintele Consiliului Judeţean Cluj, domnul Alin Tişe, care este însoţit de Referatul de aprobare cu nr. 45685 din 15.12.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 45686/2023 şi de Avizul cu nr. 45685/2023 din 1.02.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Hotărârea Consiliului Local al Municipiului Turda nr. 248/2023 privind alocarea de puncte de îmbarcare/debarcare în municipiul Turda, pentru activitatea de transport persoane prin curse regulate, în trafic județean, modificată și completată prin Hotărârea Consiliului Local al Municipiului Turda nr. 269/2023;
* solicitarea Primarului Comunei Pălatca formulată prin adresa nr. 4214/21.11.2023, înregistrată la Consiliul Județean Cluj sub nr. 46085/21.11.2023;
* solicitarea Primarului Comunei Chiuiești formulată prin adresa nr. 5427/13.12.2023, înregistrată la Consiliul Județean Cluj sub nr. 49229/13.12.2023;
* solicitările societății Fany Prestări Servicii S.R.L. formulate prin adresele nr. 935/08.12.2023, 936/08.12.2023, 938/08.12.2023, 939/08.12.2023 și 940/08.12.2023, înregistrate la Consiliul Județean Cluj sub nr. 48506/08.12.2023, 48510/08.12.2023, 48775/11.12.2023, 48776/11.12.2023 și 48778/11.12.2023;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 7, alin. (4) din Legea privind transparenta decizionala în administraţia publică nr. 52/2003 republicată, cu modificările şi completările ulterioare;
* art. 123 – 140, ale art. 142 -156, art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. d) și ale alin. (5) lit. m) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin.(2) din Ordonanța Guvernului nr. 27/2011 privind transporturile rutiere, cu modificările şi completările ulterioare;
* art. 17 alin. (1) lit. c) și lit. j^2) și art 18 alin. (1) lit.d) din Legea serviciilor publice de transport persoane în unitățile administrativ-teritoriale nr. 92/2007 cu modificările şi completările ulterioare;
* art. 15 alin. (1) lit. d), e) din Ordinul comun al ministrului transporturilor și al ministrului dezvoltării regionale şi administraţiei publice nr. 1.158/2.336/2019 pentru aprobarea Normelor metodologice privind aplicarea prevederilor referitoare la organizarea şi efectuarea transportului rutier contra cost de persoane prin servicii regulate la nivel judeţean;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 149/2021 pentru aprobarea Studiului de oportunitate, a modalității de atribuire a Serviciului public de transport județean de persoane prin curse regulate și a documentației de atribuire a Contractului de delegare a gestiunii serviciului public de transport județean de persoane prin curse regulate, în Judeţul Cluj, modificată și completată prin Hotărârea Consiliului Județean Cluj nr. 171/2023, republicată, se modifică și se completează după cum urmează:

**1.** La Anexa nr. 3 ”Programul de transport public de persoane prin curse regulate în Județul Cluj” se modifică pozițiile cod traseu T123, T124, T125, T126 și T148, conform **anexei nr. 1** care faceparte integrantă din prezenta hotărâre.

**2.** La Anexa nr. 4 ”Lista stațiilor aferente fiecarui traseu din Programul de transport public de persoane prin curse regulate în Județeul Cluj” se modifică pozițiile nr. crt. 31, 55 și 56, conform **anexei nr. 2** care faceparte integrantă din prezenta hotărâre.

**3.** La Anexa nr. 5 ”Grafice de circulație aferente fiecărui traseu din Programul de transport public județean de persoane prin curse regulate în Județul Cluj” se modifică graficele de circulație pentru traseele cod 063, cod 064, cod 123, cod 124, cod 125, cod 126, cod 127 și cod 148 conform **anexei nr. 3** care faceparte integrantă din prezenta hotărâre.

**Art. II.** Prezenta hotărâre se comunică Direcția Juridică-Compartimentului Autoritatea Judeţeană de Transport, precum și Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

p. **PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 15 din 7 februarie 2024**

*Prezenta hotărâre a fost adoptată cu 28 de voturi “pentru” și 5 ”abțineri”,* *iar 2 membri ai Consiliului județean nu au votat, fiind astfel respectate prevederile legale privind majoritatea de voturi necesară.*